CELEX: C2005/330/04
Language: et
Date: 2005-12-24 00:00:00
Title: Euroopa Kohtu (esimene koda)  27. oktoobri 2005.  aasta otsus kohtuasjas C-329/03: (Areios Pagos'e esitatud eelotsusetaotlus): Trapeza tis Ellados AE  versus  Banque Artesia (Kapitali vaba liikumine — Nõukogu  11. mai 1960.  aasta esimene direktiiv — Väärtpaberite omandamine börsil — Likvideerimisjaotise repatrieerimine)

24.12.2005   
            
            
               ET
            
            
               Euroopa Liidu Teataja
            
            
               C 330/2
            
         EUROOPA KOHTU
   (esimene koda)
   27. oktoobri 2005. aasta otsus
   kohtuasjas C-329/03: (Areios Pagos'e esitatud eelotsusetaotlus): Trapeza tis Ellados AE versus Banque Artesia (1)
   
   (Kapitali vaba liikumine - Nõukogu 11. mai 1960. aasta esimene direktiiv - Väärtpaberite omandamine börsil - Likvideerimisjaotise repatrieerimine)
   (2005/C 330/04)
   Kohtumenetluse keel: kreeka
   Kohtuasjas C-329/03, mille esemeks on EÜ artikli 234 alusel Areios Pagos'e (Kreeka) 31. märtsi 2003. aasta otsusega esitatud eelotsusetaotlus, mis saabus Euroopa Kohtusse 28. juulil 2003, menetluses Trapeza tis Ellados AE
      v.
      Banque Artesia, tegi Euroopa Kohus koosseisus: koja esimees P. Jann, kohtunikud N. Colneric, K. Schiemann, E. Juhász ja M. Ilešič (ettekandja), kohtujurist: F. G. Jacobs, kohtusekretär: vanemametnik L. Hewlett, 27. oktoobril 2005 otsuse, mille resolutiivosa on järgmine:
   
               1.
            
            
               Emiteerimisest alates üheaastaseks tähtajaks omavääringus väljendatud võlakirjad, mis on börsil kaubeldavad ja seal noteeritud ja mille on emiteerinud liikmesriigis asuv ja sellele riigile kuuluv pank, kuuluvad nõukogu 11. mai 1960. aasta esimese direktiivi, asutamislepingu artikli 67 rakendamise kohta, I lisa loendi B jaosse IV A. Nende omandamist, samuti nende likvideerimisjaotist reguleerib selle direktiivi artikkel 2, mis viitab jaotise repatrieerimist sätestava sama direktiivi I lisa loendile B.
            
         
               2.
            
            
               Asjaolu, et esimese direktiivi I lisa loendi B jaosse IV A kuuluvate võlakirjade omandamist rahastati krediidiasutuses oleva jooksevkonto jäägi või hoiukonto jäägi abil, isegi kui see kuulub sama lisa loendi D jaosse IX, ei saa mõjutada kõnealuse kapitali liikumise liigitamist nimetatud lisa loendi B jaosse IV A.
            
         
      (1)  EÜT C 239, 4.10.2003.